钦定古今图书集成/明伦汇编/氏族典/第293卷 > 《廖用贤尚友录》 > 方喜
## 钦定古今图书集成/明伦汇编/氏族典/第293卷 > 《廖用贤尚友录》 > 方喜

按《万姓统谱》：“喜字良翰，提举临之孙，辟燕山功曹掾。
燕云陷敌，令一时陷没者悉以告，喜南望霣涕，尽取
出身文字焚之，惟留承奉郎告置衲衣中，道梗不得
归，绐与讲好，防御少弛，喜变姓名，携数稚间道逃归，
抵庐江，边守以闻，得旨特转一官，改差泉州监税。比
还家，乡人环视叹息，以为换世人形之歌诗，至比苏
《属国》。”言其在燕十九年也。后通判广州。终于官。